钦定古今图书集成/历象汇编/庶征典/第008卷 > 《历学会通》 > 《风占胜负篇第五十四》
## 钦定古今图书集成/历象汇编/庶征典/第008卷 > 《历学会通》 > 《风占胜负篇第五十四》

两军相遇，风占胜负，先明其日纳音，次察起时方所。
其日纳音为客，时与来方为主。时方制音利为主而
后应纳音反制，宜为客而先举。还若相生，是为和睦。

子亥卯时，当子午，戴刑杀急速而寒浊，有寇兵犯塞
而出没，受角日子午之时。季来，则将伐贼去。受角日
征来，则火灾。受羽日羽来，则暴雨自刑日风来征兮
大火起，灾及贵府，飘骤而牙旗折，交战将死，急恶而
军幕倾。将卒皆恶，暴风迅起于刑墓之方，宜防急贼
及伏兵掩覆。